Daniel J. Danielsen

Må ikke forveksles med morbroren Daniel Jacob Danielsen.

Ludvig Daniel Jacob Danielsen (født 15. juni 1871 i København, død 16. oktober 1916 i Tórshavn) var en færøysk misjonær og predikant. Han var misjonær i  Fristaten Kongo 1901–1903. Han samarbeidet med Roger Casement om å dokumentere den belgiske kolonimaktens overgrepene mot de innfødte i Kongo, og bidro til etableringen av Congo Reform Association i Storbritannia i 1904.The Casement Report 1904 and Daniel J. Danielsen; stamps.fo<ref>Óli Jacobsen. «Daniel J. Danielsen (1871–1916): The Faeroese who Changed History in the Congo» I: Brethren Historical Review ; Vol 8, 2012</ref>Óli Jacobsen. Atrocity Photographs and the Congo Reform Movement. Tórshavn, 2014.

Han ble født utenfor ekteskap og vokste opp i Tórshavn, hvor moren giftet seg i 1874. Han var søstersønn av sysselmann og lagtingsmann Daniel Jacob Danielsen og fetter av misjonær og bibeloversetter Victor Danielsen. Daniel dro til sjøs som 18-åring, og ble utdannet til skipsmaskinist i Skottland. 27 år gammel ble han omvendt under et vekkelsesmøte i Glasgow. Han reiste til Kongo som misjonær for Congo Balolo Mission, med base i Bonginda. Han hadde særlig ansvar for driften av misjonens hjuldamper Pioneer''. I 1903 var han skipsfører, assistent og fotograf for Casement under dennes granskingsferd langs Kongoelva. Etter hjemkomsten til England i 1904 holdt han en serie lydbildeforedrag om forholdene i Kongo.

Senere i 1904 flyttet han med kona Lina (født Niclasen) tilbake til Færøyene. Her virket han som predikant for Plymouth Brethren.

Han var i mange år plaget av hjerte- og leversykdom, som han døde av i 1916, 45 år gammel.

I 2014 ble han avbildet på et færøysk frimerke.

 Referanser 

Kategori:Færøyske sjøfolk
Kategori:Misjonærer i Den demokratiske republikken Kongo
Kategori:Protestantiske misjonærer
Kategori:Personer fra Tórshavn
Kategori:Portal:Færøyene/artikler